ᱡᱟᱹᱛᱨᱤᱭᱟᱹ ᱢᱚᱛᱫᱟᱛᱟ ᱢᱟᱦᱟ

'ᱡᱟᱹᱛᱨᱤᱭᱟᱹ ᱢᱚᱛᱫᱟᱛᱟ ᱢᱟᱦᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮ ᱡᱟᱣ ᱥᱮᱨᱢᱟ ᱜᱮ ᱒᱕ ᱡᱟᱱᱩᱣᱟᱨᱤ ᱢᱟᱦᱤᱛ ᱦᱤᱞᱚᱜ ᱢᱟᱱᱟᱣ ᱵᱟᱛᱟᱣᱚᱜ ᱠᱟᱱᱟ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱒᱕ ᱡᱟᱱᱩᱣᱟᱨᱤ ᱢᱟᱦᱤᱛ ᱦᱤᱞᱚᱜ ᱥᱤᱧᱚᱛ ᱨᱮᱭᱟᱜ ᱵᱟᱪᱱᱟᱣ ᱟᱭᱚᱜᱽ ᱨᱮᱭᱟᱜ ᱖᱑ ᱟᱱᱟᱜ ᱵᱟᱱᱫᱷᱟᱣ ᱢᱟᱦᱟ ᱥᱟᱶ ᱥᱟᱹᱜᱟᱹᱭ ᱫᱚᱦᱚᱭ ᱛᱩᱞᱩᱡ ᱩᱱ ᱚᱠᱛᱮ ᱨᱮᱱ ᱫᱤᱥᱚᱢ ᱜᱚᱢᱠᱮ ᱯᱨᱚᱛᱤᱵᱷᱟ ᱯᱟᱴᱤᱞ ᱱᱚᱶᱟ ᱢᱟᱦᱟ ᱨᱮᱭᱟᱜᱼᱮ ᱩᱰᱷᱟᱹᱣ ᱥᱟᱹᱜᱩᱱ ᱞᱮᱫᱟ᱾

ᱢᱟᱨᱟᱝ ᱢᱚᱱᱛᱨᱤ ᱢᱚᱱ ᱢᱚᱦᱚᱱ ᱥᱤᱝ ᱟᱹᱜᱭᱩᱨ ᱛᱮ ᱢᱚᱱᱛᱨᱤ ᱠᱮᱵᱤᱱᱮᱴ ᱨᱮ ᱢᱤᱫᱴᱮᱱ ᱫᱩᱯᱩᱲᱩᱵ ᱫᱚᱦᱚ ᱞᱮᱱᱟ ᱚᱱᱟ ᱫᱩᱯᱩᱲᱩᱵ ᱨᱮᱜᱮ ᱡᱟᱹᱛᱨᱤᱭᱟ ᱢᱚᱛᱫᱟᱛᱟ ᱢᱟᱦᱟ ᱢᱟᱱᱟᱣ ᱞᱟᱹᱜᱤᱫ ᱜᱚᱴᱟ ᱩᱨᱤᱡ ᱞᱮᱱᱟ᱾ ᱥᱤᱧᱚᱛ ᱨᱮᱭᱟᱜ ᱟᱭᱤᱢ ᱢᱚᱱᱛᱨᱚᱱᱟᱞᱚᱭ ᱱᱚᱶᱟ ᱢᱟᱦᱟ ᱢᱟᱱᱟᱣ ᱞᱟᱹᱜᱤᱫᱼᱮ ᱩᱥᱠᱩᱨ ᱞᱮᱫᱟ᱾
ᱢᱟᱱᱟᱣ
ᱡᱟᱹᱛᱨᱤᱭᱟᱹ ᱢᱚᱛᱫᱟᱛᱟ ᱢᱟᱦᱟ ᱥᱤᱧᱚᱛ ᱨᱮᱭᱟᱜ ᱡᱚᱛᱚ ᱵᱟᱪᱱᱟᱣ ᱛᱟᱞᱢᱟ ᱨᱮ ᱢᱟᱱᱟᱣ ᱦᱩᱭᱩᱜ ᱠᱟᱱᱟ᱾ ᱡᱚᱛᱚ ᱵᱟᱪᱱᱟᱣ ᱛᱟᱞᱢᱟ ᱨᱮ ᱑᱘ ᱥᱮᱨᱢᱟ ᱩᱢᱮᱨ ᱠᱷᱚᱱ ᱪᱮᱛᱟᱱ ᱨᱮᱱ ᱡᱚᱛᱚ ᱦᱚᱲ ᱢᱚᱛᱫᱟᱛᱟ ᱵᱤᱥᱟᱹᱭᱛᱮ ᱡᱟᱜᱽᱣᱟᱨ ᱠᱚ ᱜᱮ ᱱᱚᱶᱟ ᱢᱟᱦᱟ ᱨᱮᱭᱟᱜ ᱡᱚᱥ ᱛᱮᱫ ᱫᱚ᱾ ᱵᱷᱚᱴ ᱮᱢᱚᱜ ᱨᱮᱭᱟᱜ ᱟᱹᱭᱫᱟᱹᱨ ᱦᱟᱢᱮᱴ ᱦᱚᱲ ᱥᱤᱱᱦᱟᱹᱣ ᱠᱚ ᱜᱮ ᱱᱤᱭᱟᱹ ᱢᱟᱦᱟ ᱨᱮᱭᱟᱜ ᱟᱥᱚᱞ ᱡᱚᱥ ᱟᱨ ᱢᱚᱛᱞᱚᱵᱽ ᱫᱚ᱾

ᱡᱟᱶ ᱥᱮᱨᱢᱟ ᱑ ᱡᱟᱱᱩᱣᱟᱨᱤ ᱦᱤᱞᱚᱜ ᱱᱚᱶᱟ ᱪᱤᱱᱦᱟᱹᱣ ᱠᱟᱹᱢᱤᱦᱚᱨᱟ ᱫᱚ ᱯᱩᱨᱟᱹᱜᱼᱟ ᱟᱨ ᱒᱕ ᱡᱟᱱᱩᱣᱟᱨᱤ ᱦᱤᱞᱚᱜ ᱩᱱᱠᱩ ᱫᱚ ᱯᱷᱚᱴᱚ ᱥᱟᱞᱟᱜ ᱵᱷᱚᱴᱟᱨ ᱠᱟᱨᱰ ᱠᱚ ᱮᱢ ᱚᱪᱚᱜᱼᱟ᱾
ᱱᱚᱶᱟ ᱥᱟᱶᱛᱮ ᱱᱟᱶᱟ ᱵᱷᱚᱴ ᱮᱢᱚᱜ ᱠᱚ  "ᱵᱷᱚᱴ ᱫᱟᱛᱟ ᱦᱤᱥᱟᱹᱵᱽ ᱛᱮ ᱜᱚᱨᱚᱵᱽ, ᱵᱷᱚᱴ ᱫᱟᱴᱟ ᱮᱢ ᱞᱟᱹᱜᱤᱫ ᱥᱟᱯᱲᱟᱣ" (Proud to be a voter - Ready to vote) ᱚᱞ ᱵᱮᱪ ᱠᱚ ᱮᱢ ᱚᱪᱚᱜᱼᱟ।
ᱡᱟᱣ ᱥᱮᱨᱢᱟ ᱜᱮ ᱱᱚᱶᱟ ᱢᱟᱦᱟ ᱨᱮᱭᱟᱜ ᱢᱩᱞ ᱵᱤᱥᱟᱹᱭ ᱥᱮ ᱛᱷᱤᱢ ᱵᱟᱪᱷᱣᱚᱜᱼᱟ᱾
ᱵᱟᱦᱨᱮ ᱡᱚᱱᱚᱲ
ᱥᱟᱹᱠᱷᱭᱟᱹᱛ

ᱛᱷᱚᱠ:ᱨᱟᱡᱟᱨᱤ